I juli 1534 sendte kongen George Boleyn til Frankrig for at aflyse et planlagt besøg, fordi Anne nu var højgravid. Men ingen baby kom. Nogen [[dødfødsel]] var der ikke tale om, for så havde Anne været i barselstue. I september skal kongen have været i tvivl om hans kone overhovedet var gravid. Det har været foreslået, at Anne led af et indbildt svangerskab,<ref>[https://www.webmd.com/baby/false-pregnancy-pseudocyesis#1 False Pregnancy (Pseudocyesis): Causes, Symptoms, and Tests<!-- Botgenereret titel -->]</ref> fremkaldt af det enorme pres om at føde en tronarving. Oplevelsen med et svangerskab, der opløste sig i intet, må have været rystende for kongeparret. Der gik også rygter om, at Henrik var betaget af en hofdame, og om hårde ord mellem ham og Anne om dette.<ref>G.W. Bernard: ''Anne Boleyn: Fatal attractions'' (s. 74-75)</ref>
Jura Historie Død Kriminalitet